Jekk l-Università tal-ħabib Ġordaniż tal-Premier Muscat tkun suċċess u jirnexxielha ġġib lejn iż-Żonqor erbat elef student, f'ħakka t'għajn Wied il-Għajn se jsir l-iktar post f'Malta b'perċentwali għolja ta' Musulmani, madwar 25%. Huwa ovvju li dawn se jkollhom bżonn post imdaqqas fejn jaqdu l-bżonnijiet spiritwali tagħhom. Allura se jkollha tinbena Moskea ġdida. Hemm min qed jgħid li din il-Moskea għandha ssir fil-bini tal-Università stess. Imbagħad hemm dawk li jriduha fil-qalba ta' Wied il-Għajn, biex huma d-deħlin u ħerġin minnha l-istudenti jonfqu xi ftit Ewro f'pastizzi, te u kafè. Imbagħad hemm min it-taħlit fil-kulturi u fir-reliġjonijiet ma jogħġbu xejn u qed jippretendi li ladarba jiġu Malta dawn l-istudenti jikkonvertu!
Il-Moskea l-ġdida ta' Wied il-Għajn